CELEX: 32012R1248
Language: ro
Date: 2012-12-19 00:00:00
Title: Regulamentul de punere în aplicare (UE) nr. 1248/2012 al Comisiei din 19 decembrie 2012 de stabilire a unor standarde tehnice de punere în aplicare în ceea ce privește formatul cererilor de înregistrare a registrelor centrale de tranzacții în conformitate cu Regulamentul (UE) nr. 648/2012 al Parlamentului European și al Consiliului privind instrumentele financiare derivate extrabursiere, contrapărțile centrale și registrele centrale de tranzacții  Text cu relevanță pentru SEE

21.12.2012   
            
            
               RO
            
            
               Jurnalul Oficial al Uniunii Europene
            
            
               L 352/30
            
         REGULAMENTUL DE PUNERE ÎN APLICARE (UE) NR. 1248/2012 AL COMISIEI
   din 19 decembrie 2012
   de stabilire a unor standarde tehnice de punere în aplicare în ceea ce privește formatul cererilor de înregistrare a registrelor centrale de tranzacții în conformitate cu Regulamentul (UE) nr. 648/2012 al Parlamentului European și al Consiliului privind instrumentele financiare derivate extrabursiere, contrapărțile centrale și registrele centrale de tranzacții
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere avizul Băncii Centrale Europene (1),
   având în vedere Regulamentul (UE) nr. 648/2012 al Parlamentului European și al Consiliului din 4 iulie 2012 privind instrumentele financiare derivate extrabursiere, contrapărțile centrale și registrele centrale de tranzacții (2), în special articolul 56 alineatul (4),
   întrucât:
   
               (1)
            
            
               Orice informație transmisă către Autoritatea europeană pentru valori mobiliare și piețe (AEVMP) în cadrul unei cereri de înregistrare a unui registru central de tranzacții ar trebui furnizată pe un suport durabil, care să permită stocarea acesteia pentru a fi utilizată și reprodusă în viitor. Pentru a facilita identificarea informațiilor prezentate de registrul central de tranzacții, documentele incluse într-o cerere trebuie să fie identificate printr-un număr de referință unic.
            
         
               (2)
            
            
               Prezentul regulament se bazează pe proiectele de standarde tehnice de punere în aplicare prezentate de către AEVMP Comisiei Europene, în conformitate cu procedura prevăzută la articolul 15 din Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea europeană pentru valori mobiliare și piețe) (3).
            
         
               (3)
            
            
               În conformitate cu articolul 15 din Regulamentul (UE) nr. 1095/2010, AEVMP a organizat consultări publice deschise cu privire la aceste proiecte de standarde tehnice de punere în aplicare, a analizat potențialele costuri și beneficii aferente și a solicitat avizul Grupului părților interesate din domeniul valorilor mobiliare și piețelor din cadrul AEVMP, înființat în conformitate cu articolul 37 din regulamentul respectiv,
            
         ADOPTĂ PREZENTUL REGULAMENT:
   Articolul 1
   Formatul cererii
   (1)   Cererea de înregistrare este transmisă cu ajutorul unui instrument care stochează informațiile pe un suport durabil, în sensul de la articolul 2 alineatul (1) litera (m) din Directiva 2009/65/CE a Parlamentului European și a Consiliului (4).
   (2)   Cererea de înregistrare se transmite în formatul stabilit în anexă.
   (3)   Un registru central de tranzacții alocă un număr de referință unic fiecărui document pe care îl transmite și se asigură că în informațiile transmise se identifică în mod clar cerința din actul delegat referitor la standardele tehnice de reglementare prin care se precizează detaliile cererii de înregistrare a registrelor centrale de tranzacții, adoptat în temeiul articolului 56 alineatul (3) din Regulamentul (UE) nr. 648/2012, la care se referă, documentul în care este furnizată informația în cauză și, dacă este cazul, motivul pentru care informația în cauză nu este transmisă conform secțiunii din anexă privitoare la referințele documentelor.
   Articolul 2
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 decembrie 2012.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  Nepublicat încă în Jurnalul Oficial.
   
      (2)  JO L 201, 27.7.2012, p. 1.
   
      (3)  JO L 331, 15.12.2010, p. 84.
   
      (4)  JO L 302, 17.11.2009, p. 32.
   
      ANEXĂ
      
         FORMATUL CERERII
      
      INFORMAȚII GENERALE
      
                  Data cererii
               
               
                   
               
            
                  Denumirea registrului central de tranzacții
               
               
                   
               
            
                  Sediul social
               
               
                   
               
            
                  Clasele de instrumente financiare derivate pentru care registrul central de tranzacții solicită înregistrarea
               
               
                   
               
            
                  Numele persoanei care își asumă responsabilitatea pentru cerere
               
               
                   
               
            
                  Datele de contact ale persoanei care își asumă responsabilitatea pentru cerere
               
               
                   
               
            
                  Numele unei alte persoane responsabile pentru conformitatea registrului central de tranzacții
               
               
                   
               
            
                  Datele de contact ale persoanei/persoanelor responsabile pentru respectarea reglementărilor de către registrul central de tranzacții
               
               
                   
               
            
                  Datele de identificare ale eventualelor societăți-mamă
               
               
                   
               
            
         
      REFERINȚELE DOCUMENTELOR
      [Articolul 1 alineatul (3)]
      
                  Articolul din actul delegat referitor la standardele tehnice de reglementare prin care se precizează detaliile cererii de înregistrare a registrelor centrale de tranzacții, adoptat în temeiul articolului 56 alineatul (3) din Regulamentul (UE) nr. 648/2012
               
               
                  Numărul de referință unic al documentului
               
               
                  Titlul documentului
               
               
                  Capitolul, secțiunea ori pagina documentului unde sunt furnizate informațiile sau motivul pentru care nu sunt furnizate informațiile